Munira Thabit

Munira Thabit (anaa Mounira Thabet) (Arabic: منيرة ثابت) (1902–1967) yɛ Egypteni ɔtwerɛfoɔ ne ɔsanfoɔ . Wɔnim no sɛ ɔka mmaranimfoɔ a wɔdi kan a wɔpɛɛ sɛ ɔbarima ne ɔbaa nyinaa wɔ pɛ wɔ ɔman mu.Ɔyɛɛ ɔbaa a ɔdi kan a ɔkɔɔ French Law School of Cairo . Ɔsan yɛɛ ɔbaa a ɔdi kan a ɔnyaa license en droit (French mmara ho abodin krataa) a ɛmaa no tumi sɛ ɔbɛyɛ mmaranim wɔ Egypt Mixed Court.Ɛwɔ mu sɛ ɔyɛɛ ɔbaa mmaranimni a ɔdi kan wɔ Egypt deɛ, nanso ɔhaw a na ɔbaa sɛ ɔbɛyɛ mmaranim wɔ saa bere no mu maa ɔdanee ne ho kɔɔ atwerɛ adwuma mu.

## Ɔbra Ahyaseɛ
Wɔwoo Munira Thabit wɔ 1902, anaasɛ ebia 1906 wɔ Alexandria. Na ne ma yɛ Turco-Egypteni a ɔkɔɔ sukuu, na ne nso yɛ adwumayɛni wɔ Ɔman Adwumayɛ a Ɛhwɛ Fam. Wɔnnya ne ho nsɛm pii a wɔde ati, ɛfiri sɛ na ɔpɛ sɛ nʼankasa ne ho nsɛm nni nʼatwerɛ mu. Ɛdɛm na ɔpɛɛ sɛ adwene si amammerɛ ne amanyɔsɛm ho nsɛm so. Ɔkɔɔ sukuu a ɛyɛ Italian wɔ Cairo, baabi a ɔsuaa English ne Italian kasa mu nneɛma titiriw. Akyiri yi ɔkɔɔ aban primary sukuu. Wɔ 1924 mu no, ɔnyaa nʼhigh school diploma. Ɛno akyi no, ɔtwerɛɛ krataa a wɔbuei kɔmaa parliament de kaa ne haw sɛ 1923 aban mmara no mmaa nyɛ wɔn ho kwan sɛ wɔbɛto aba anaasɛ wɔnso abɛyɛ mmarahyɛbadwani. Wɔ 1925 mu no, Thabit kɔɔ French Law School of Cairo sɛ ɔbaa a ɔdi kan a ɔkɔɔ saa sukuu no. Akyiri yi ɔnyaa ne license en droit wɔ Paris, wɔ 1933 mu. Eyi ma no bɛyɛɛ ɔbaa mmaranimni a ɔdi kan wɔ Egypt. Wɔmaa no tumi sɛ ɔbɛyɛ mmaranim wɔ Egypt Mixed Court. Nanso ɔhaw a na ɛwɔ hɔ ma mmaa sɛ wɔbɛyɛ mmaranim wɔ saa bere no mu maa ɔdanee ne ho kɔɔ nsɛm ho atwerɛ.

## Adwuma
Wɔ 1923 ne 1933 ntam no, Thabit bɔɔ mmɔden sɛ ɔbɛka Egypt Feminist Union (EFU) (Arabic: الاتحاد النسائي المصري) . Nanso ɛfiri sɛ na ofi abusua a wɔyɛ adwuma na wɔn sika nni so dodoɔ mu, mmaa a wɔwɔ sika a wodi EFU ano no poo no ne nʼadwene sɛ ɔmmɛka wɔn ho. Nea na ɔgye di ne sɛ mmaa fata sɛ wɔnni pɛ wɔ ɔman mu nyinaa, wɔ nhomasua, awareɛ, adwumayɛ, ne wɔn ho kwan sɛ wɔbɛhyɛ anaa wɔannyɛ nkurumu. Thabit tee Franse kasa magazin a wɔfrɛ no l'Espoir wɔ 1925 mu. Afe a edii so no, ɔne ɔsanfoɔ Abd al-Qadir Hamza bom tee al-Amal, a ɛyɛ Wafdist mmaa nsɛm magazin a ɛdi kan. Ɔwaree Hamza, nanso awareɛ no nantewee ntɛm na wɔtete. Bere a na ɔresua ade no, magazin abien no nsɛm amma ntɛm. Ɔtoaa so twerɛɛ nsɛm maa Al-Ahram wɔ Antun Jumayyil frɛ no. Ɔtwerɛɛ maa Al-Ahram kɔsi sɛ Antun wui wɔ 1948 mu. Bere a na ɔresua ade wɔ France no, ɔkɔɔ aman ntam nsɛm ho atwerɛ nhyiamu wɔ 1928 mu wɔ Cologne, Germany sɛ Egypt ananmusini. Saa bere no, wɔkan no sɛ ɔbea sanfoɔ a ɔdi mu wɔ Egypt.

Bere a Thabit wiee nʼmmara abodin wɔ 1933 mu no, Egypt Feminist Union (EFU) frɛɛ no ne mmaranimfoɔ foforɔ a wɔwiee ade no baa apontoɔ bi so de hyɛɛ wɔn nkonyimdi . Saa bere no na ɛdikan a wɔma no kwan sɛ ɔde ne nnwuma a ɛho hia no bi guu wɔn mmaa ho dwumadie mu .Nanso, ɔgye too mu sɛ ɔmfa mpanyimfoɔ no nhyehyɛe a ɛfa mmaa dwumadie ho di dwuma ansa na ɔbɛnya tumi wɔ wɔn nhyehyɛe mu. Ɔtwerɛɛ atwerɛ bi faa Anglo-Egyptian treaty of 1936 ho. Wɔ atwerɛ no mu no, ɔtiaa apam no. Wɔ 1938 mu no, ɔkɔɔ Eastern Women's Congress a wɔyɛɛ wɔ Cairo, baabi a ɔbɔɔ mmɔden maa Arab amanmu (Arab nationalism).Wɔ 1939 mu no, Huda Sha'arawi a na ɔyɛ EFU panyin saa bere no frɛɛ Thabit ne Ceza Nabarawi sɛ wɔnkɔ International Alliance of Women Conference a wɔyɛɛ wɔ Copenhagen. Wɔbɔɔ Thabit kɔkɔ sɛ ɔnnya mfa aban tu gu ho nhyehyɛe (revolutionary agenda) anaa amanyɔsɛm ho tumi ho asɛm nka . Mmom, ɔsɛ sɛ ɔka asomdwoe ho nsɛm na ɔnye nkonimdifoɔ amanmu a na ɛwɔ hɔ no nni. Saa nhyiamu ahodoɔ yi na ɛmaa Thabit nyaa nkuran ma ɔtwerɛɛ ne "red book" (a ɛkyerɛ biribi a ɛwɔ ɔhaw mu) a wɔfrɛ no قضية فلسطين (The Cause of Palestine) wɔ 1939 mu . Ɔtwerɛɛ nhoma yi sɛ mmuae ma Britain white paper ne sɛ ɔbɛtia Western imperialism.

## Baabi a meyaa mmoa firiiɛ